
TMAtz_260116_VSS-43; Atzinums par Ministru kabineta noteikumu projektu “Par Latvijas Republikas valdības un Armēnijas Republikas valdības protokolu par Nolīgumu starp Eiropas Savienību un Armēnijas Republiku par tādu personu atpakaļuzņemšanu, kuras uzturas neatļauti, īstenošanu”, tā anotāciju un saistītajiem dokumentiem

TMAtz_260115_VSS-43; Atzinums par Ministru kabineta noteikumu projektu “Par Latvijas Republikas valdības un Armēnijas Republikas valdības protokolu par Nolīgumu starp Eiropas Savienību un Armēnijas Republiku par tādu personu atpakaļuzņemšanu, kuras uzturas neatļauti, īstenošanu”, tā anotāciju un saistītajiem dokumentiem


Uz 14.01.2016. VSS-43 (prot. Nr. 2 5.§)
Iekšlietu ministrijai 
[bookmark: OLE_LINK1][bookmark: OLE_LINK2][bookmark: OLE_LINK5][bookmark: OLE_LINK3]Atzinums par Ministru kabineta noteikumu projektu “Par Latvijas Republikas valdības un Armēnijas Republikas valdības protokolu par Nolīgumu starp Eiropas Savienību un Armēnijas Republiku par tādu personu atpakaļuzņemšanu, kuras uzturas neatļauti, īstenošanu”, tā anotāciju un saistītajiem dokumentiem

Tieslietu ministrija saskaņā ar Valsts sekretāru sanāksmes 2016. gada 14. janvāra protokola Nr. 2 5.§ (VSS-43) ir izskatījusi Iekšlietu ministrijas sagatavoto Ministru kabineta noteikumu projektu „Par Latvijas Republikas valdības un Armēnijas Republikas valdības protokolu par Nolīgumu starp Eiropas Savienību un Armēnijas Republiku par tādu personu atpakaļuzņemšanu, kuras uzturas neatļauti, īstenošanu” (turpmāk – projekts), tā anotāciju un saistītos dokumentus un atbalsta to tālāku virzību, vienlaikus izsakot šādus iebildumus: 
1. Norādām, ka pašreiz nolīgumi par personu atpakaļuzņemšanu tiek apstiprināti ar likumu. Šajā gadījumā var secināt, ka protokols par Nolīgumu starp Eiropas Savienību un Armēnijas Republiku par tādu personu atpakaļuzņemšanu, kuras uzturas neatļauti, īstenošanu (turpmāk – Protokols) nav uzskatāms par Nolīguma starp Eiropas Savienību un Armēnijas Republiku par tādu personu atpakaļuzņemšanu, kuras uzturas neatļauti (turpmāk – Nolīgums), pielikumu. Attiecīgi, lai nerastos šaubas par Protokola juridisko dabu un nebūtu jāveic tā apstiprināšana ar atsevišķu likumu, lūdzam projekta anotācijā skaidri norādīt, ka Protokols ir saistīts ar Nolīgumu, tomēr tas nav uzskatāms par Nolīguma pielikumu un attiecās tikai uz Nolīguma īstenošanas procedūru starp valstu kompetentajām iestādēm.
2. Ņemot vērā, ka Protokols saistāms ar Latvijas Republikas starptautiskajām saistībām attiecībā uz personu, kuras valstī uzturas neatļauti, atpakaļuzņemšanu lūdzam papildināt projekta anotācijas V sadaļas 2. punktu un 2. tabulu saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 57. un 58. punktu.

Valsts sekretāra vietnieka
tiesību politikas jautājumos p.i.							O. Zeile

